Brus

Brus (forkortelse for «bruslimonade») er en kullsyreholdig alkoholfri leskedrikkForskrift for vegetabilske konserver. Kapittel III. Særbestemmelser for erstatningsmidler for frukt, bær og grønnsakkonserver. §§ 33-2 og 33-2. Særbestemmelser for erstatningsmidler. Lovdata. laget av vann, søtstoffer og essenser. Den mest solgte brusen på verdensbasis er Coca-Cola, mens det i Norge er Pepsi Max som er mest solgt. Brus inneholder stort sett svært mye sukker, som gir store helseproblemer ved jevnlig bruk. De som drikker mye brus er utsatt for overvekt, diabetes 2 og skader på tennene, i form av Karies. Helsefaglige råd er at man bør drikke minst mulig brus, og i stedet drikke vann.

 Bakgrunn 
Brus er opprinnelig den norske betegnelsen på kullsyreholdig limonade. Det er den boblende kullsyren som oppstår når flasken åpnes, som har gitt produktet sitt navn.

Etter hvert har brus blitt en fellesbetegnelse for de fleste alkoholfrie drikker som er tilsatt kullsyre. En del av brusen som selges er sukkerfri. Den er da oftest søtet med andre søtningsstoffer som f. eks. aspartam, cyklamat og sakkarin. De sukkerfrie variantene markedsføres gjerne med navn som «lett», «light», «zero» eller lignende.

For å kvalifisere for bruk av for eksempel betegnelsen appelsinbrus må råsaftinnholdet i det ferdige produktet være minst 8 % appelsin. Selv om appelsin er et hovedelement i navnet, er altså hele 92 % av innholdet vann og sukker. Merket «Solo» er en appelsinbrus laget for det norske markedet, og ble lansert i 1934  basert på 8 % råsaft fra appelsin. Appelsinbrusen har fortsatt 8% råsaft av appelsin. Mozell er en norsk brusvariant med 20 % råsaftinnhold. Den markedsføres som alkoholfri sider.

Dersom råsaftinnholdet er lavere enn 8 %, men inneholder naturlige smaksemner fra råsaft, kan produktet kalles «brus med appelsinsmak». Mange brustyper har kun 3 % råsaft i sin oppskrift og består således altså av 97 % vann, søtstoff og kullsyre.

Enkelte brustyper har smaker som er basert på naturlige smaksemner. De beskrives som brus med «naturlig aroma». Når produktet inneholder kunstige smaksemner brukes begrepet «aroma» alene i deklarasjonen. Ofte brukes også en rekke såkalte E-stoffer både for å gi smak og farge til disse produktene.

Det finnes også vann som ikke er tilsatt råsaft fra frukt, kunstige smaksemner eller søtningsstoffer, men bare kullsyre. Et eksempel på dette er vanlig Farris.

Tidenes mest solgte brus er Coca-Cola.

På svensk kalles brus «läsk» eller «läskedryck», på dansk for «sodavand» og på engelsk er det vanlig å bruke «soft drink» i Storbritannia og «soda» i USA.

 Helseproblemer 

Brus inneholder stort sett svært mye sukker, som gir store helseproblemer ved jevnlig bruk. De som jevnlig drikker brus er utsatt for overvekt, diabetes 2 og skader på tennene. Inntak av brus i Norge er høyt (kun Irland og USA har høyere inntak), og helsefaglige råd er at man bør drikke minst mulig brus, og i stedet drikke vann.

 Norske produsenter av brus 
Aass Bryggeri, Drammen
Christianssands Bryggeri (CB), Kristiansand
Egersund Mineralvandfabrik (Berentsen), Egersund
Grans bryggeri, Sandefjord
Hansa bryggeri, Bergen
Oskar Sylte Mineralvannfabrikk, Molde
Ringnes, Oslo
Roma Mineralvannfabrikk, Lillestrøm
Mack bryggeri, Tromsø 

 Tidligere norske produsenter av brus 
 Jarlsberg mineralvann – senere en del av Ringnes
 Mineralvannfabrikken Nordstjernen, Stavanger
 Nora mineralvann – senere en del av Ringnes
 Rønnevigs bryggeri, Lillesand – 
 Stordalens Mineralvannfabrikk – lagt ned i august 2008
 Tolskovens Mineralvandfabrik, Porsgrunn – etablert i 1894
 Tou bryggeri – lagt ned i 2003
 Tromi bryggeri – lagt ned i 1999
 Trio Bryggeri, Skien – lagt ned i 2009, samtidig som Union Bryggeri ble opprettet
 Nordmi Fabrikker – lagt ned i ??, Ålvundfjord, Sunndal
 Brænne Mineralvatn, (Volda Mineralvatn) – lagt ned i oktober 2009
 Juno Fabrikker
 Gunnar Løviks Mineralvannsfabrikk – etablert 1900 i Kongsgata 26, Stavanger

 Referanser 

 Eksterne lenker